Ahvilampi

Ahvilampi on Uudellamaalla luoteisessa Espoossa Hankalahden ja Siikajärven välissä sijaitseva järvi. Virallisen kaupunginosajaon mukaan se sijaitsee Siikajärvellä.Ahvilampi Espoon karttapalvelussa

 Maantietoa 
Ahvilampi on 300 metriä pitkä, 150 metriä leveä, ja sen pinta-ala on 2,4 hehtaaria. Nuuksion Pitkäjärvi sijaitsee Ahvilammen itäpuolella ja Siikajärvi länsipuolella. Sen lähellä ovat pieni Paskalampi ja Oralampi.Ahvilampi Espoon karttapalvelussa Järvessä ei ole kartan mukaan saaria ja sen rantaviivan pituus on 750 metriä. Rantaan on rakennettu kaksi vapaa-ajan asuntoa.

 Vesistösuhteet 
Ahvilampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen kaakkoisrannasta on kaivettu oja ojitetulle Lakeasuolle, josta vesi virtaa kilometrin päässä Siikajärveen. Ahvilammin vedenpinnan korkeus on 66,2 metriä mpy (N2000).

 Lähteet 

Luokka:Espoon järvet
Luokka:Siikajärvi
Luokka:Mankinjoen vesistö
Luokka:Korkeusjärjestelmän muutoskohde1